Khrustxovka

Khrustxovka () 1960ko hamarkadaren hasieran, Nikita Khrustxoven agintaldian, Sobietar Batasunean eraiki ziren kostu txikiko etxebizitza-eraikin mota bat da. Hormigoizko panelez zein adreiluz eginak, hiru eta bost solairu arteko eraikinak dira.

 Diseinua 
Khrustxovkak aurrefabrikatutako eraikin industrialak ziren. Eraikinen elementuak edo panelak hormigoi-fabriketan egiten ziren eta kamioiz garraiatzen ziren orubetara. Eraikitzaileek igogailuak jartzea baztertu ohi zuten, zeren eta eraikitze-lanak luzatzen eta garestitzen baitzuten. Gainera, garaiko Sobietar Batasuneko osasun/segurtasun estandarren arabera bost solairura arte eraiki ahal zen igogailurik gabe.

Ivan Zholtovski sobietar arkitektoak bainugela konbinatuak sartu zituen lehenengo aldiz Bolxaia Kaluzhskaia kaleko zazpigarrenean. Ordura arte, bainuontziak eta komunak bereizi ohi ziren.

K-7 saileko ohiko etxebizitzek 30 m²-ko azalera (gela batekoak) dute, 44 m² (bi gelakoak) eta 60 m² (hiru gelakoak). Hurrengo diseinuetan, etxebizitzen tamaina txikiagotu zuten.

 Iruditegia 

 Erreferentziak 

 Ikus, gainera 
 Panelák
 Panelház
 Plattenbau

 Kanpo estekak 

Kategoria:Sobietar Batasuneko arkitektura
Kategoria:Errusiako arkitektura
Kategoria:Errusierazko hitzak eta esaldiak
Kategoria:Nikita Khrustxov
Kategoria:Etxebizitza publikoa